St. Pödn

thumb
 (amtlich:) is de Hauptstod vo Niadaestareich und hot  Eihwohna (). Damit is dees a de gresste Stod in Niadaestareich.
St. Pödn is Statutarstod und somit sowoi Gmoa ois a Beziak.

Da Naum geht aufn Hl. Hippolyt zruck, noch dem s easchte Klosta gnennt wuan is: St. Hippolyt – St. Polyt – St. Pölten

 Eadkunde 

De Stod liegt an da Traisen im neadlichen Oipnvualaund, sidlich vo da Wachau. Damit gheats zan Mostviadl.

 Stodgliedarung 

St. Pödn gliedat si in öf Stodtei, de wos wiedarum in 42 Katastralgmeindn untateut wean.

 Harland: Altmannsdorf, Windpassing
 Ochsenburg: Dörfl bei Ochsenburg
 Pottenbrunn: Pengersdorf, Wasserburg, Zwerndorf
 Radlberg: Oberradlberg, Unterradlberg
 Ratzersdorf
 Spratzern: Matzersdorf, Pummersdorf, Schwadorf, Völtendorf
 St. Georgen am Staaföd: Eggendorf, Ganzendorf, Hart, Kreisberg, Mühlgang, Reitzersdorf, Steinfeld, Wetzersdorf, Wolfenberg, Wörth
 St. Pötn: Hafing, Nadelbach, Teufelhof, Waitzendorf, Witzendorf
 Stattersdorf
 Viehofen: Ragelsdorf, Weitern
 Wagram: Oberwagram, Oberzwischenbrunn, Unterwagram, Unterzwischenbrunn

 Gschicht 

Weu St. Pödn im östareichischn Kernland Niadaestareich liegt, hod da Ort de söwe wechslvolle Gschicht wia Estareich.

 Friahgschicht und Remazeit 

S Gebiet vom heitign St. Pötn woa scho in da Jungstaazeit bsiedld, dees is duach Funde belegt.

De Oidstod liegt duatn, wo vom eastn bis zum viatn Joahundat de Remastod Aelium Cetium glegn is. Untan Kaisa Hadrian hod Cetium des Stodrecht dahoidn und hod nem Carnuntum und Ovilava (Wels) zu de wichtigstn Zentren vo da remischn Provinz Noricum gheat. In da Spädantikn hod Cetium zugunstn vo Favianis (Mautern) aun Bedeitung valuan und is in da Foige aa nimma gnaunnt wuan.

 Middloida 

Scho seit 771 gibts a Benediktinerklosta am Ort, des wos in Hl. Hippolyt gwidmet is und vom Klosta Tegernsee aus grindd wuan is. Gstiftet hods da boarische Graf Ottocher, dea wod de Awarn aufm Ybbsföd besiegt ghobt hod.

Des Moaktrecht hod St. Pödn ummara 1050 kriagt. Zua Stod erhom is da Ort 1159 duachn Bischof Konrad vo Passau wuan. Weu St. Pödn im östareichischn Kernland Niadaestareich liegt, hod da Ort de söwe wechslvolle Gschicht wia Estareich.

1338 hod de Stod vom Bischof Albrecht II. vo Passau a neies Stodrecht dahoidn. Bis zan End vom Mittloida is St. Pötn passauisch bliem.

 Neizeit 

Zua Landeshauptstod vo Niadaestareich is St. Pödn mit Landtagsbeschluss vom 10. Juli 1986 wuan. Seit 1997 is St. Pödn nochm Auszug vo de Landesbeheadn aus Wean und in Bau vom Landhausviadl aa Sitz vo da niadaestareichischen Landesregiarung.

 Politik 

 Gmeinderot 

Da Gmeinderot hod 42 Mitglieda und setzt si seit da Gmeinderotswoi 2016 aus Mandaten vo de foigendn Parteien zaumm:

 26 Mandate: SPÖ
 9 Mandate: ÖVP
 6 Mandate: FPÖ
 1 Mandate: Greane

 Stodsenat 

Da Stodsenat setzt si ausn 1. und 2. Vizebuagamasta sowia 11 weidan Mitgliedan zaumm:

 SPÖ: 8 Sitz
 ÖVP: 3 Sitz
 FPÖ: 2 Sitz

 Buagamasta 

Da aktuölle Buagamasta is seit 2004 da Mathias Stadler, vua eam woars fia neinzehn Joa da Willi Gruber. In Summe hot de Stod seit 1785 onadreisg Buagamasta ghobt.

 Städdepartnaschoftn 

 20px Altoona (USA), seit 2000
 20px Brünn (Tschechei), seit 1990
 20px Clichy (Frankreich), seit 1968
 20px Heidenheim (Deitschland), seit 1967
 18px|rand Kurashiki (Japan), seit 1957
 20px Wuhan (China), seit 2005st-poelten.gv.at über Städtepartnerschaften 

 Beleg 

 Literatua 

 Klaus Nüchtern: Kleines Gulasch in St. Pölten ISBN 3-85439-306-7
 Thomas Karl: St. Pölten – Ein Wandel durch die Zeit ISBN 3-89702-641-4
 Otto Kapfinger, Michaela Steiner: St. Pölten neu ISBN 3-211-82954-7

 Im Netz 

 Haamseitn vom Magistrat vo da Stod St. Pötn
 landeshauptstadt.at
 „3D-Plan“ vo da Innenstod und vom Regiarungsviadl
 St. Pölten in alten Ansichten, Ausstöllungskatalog (PDF-Datei, 8,9 MB)

Kategorie:Gemeinde in Niederösterreich
Kategorie:Bezirk in Österreich
Kategorie:Österreichische Landeshauptstadt
!
Kategorie:Bezirkshauptstadt in Österreich
Kategorie:Statutarstadt (Österreich)